ముల్తాన్: ఇష్టం లేని పెళ్లి చేశారని ఓ నవ వధువు అత్తారింట్లో 17 మందిని బలి తీసుకుంది. భర్తను అడ్డు తొలగించుకునేందుకు చేసిన విష ప్రయోగానికి అమాయకులైన అతని కుటుంబ సభ్యులు బల య్యారు.  ఈశాన్య పాకిస్థాన్లోని అలీపూర్కు చెందిన అసియా బీబీ(21)ని సెప్టెంబరులో ఆమె తల్లిదండ్రులు సమీప గ్రామానికి చెందిన బంధువుకు ఇచ్చి పెళ్లి చేశారు. అసియాకు ఈ పెళ్లి ఎంత మాత్రం ఇష్టం లేదు. తానీ పెళ్లి చేసుకోనని, తనకిష్టమైన వాడిని చేసుకునే అవకాశం ఇవ్వాలని తల్లిదండ్రులను వేడుకుంది. వారు వినిపించుకోకుండా పెళ్లి చేసేశారు. భర్తను చంపేందుకు అసియా తన ప్రియుడు షాహిద్ లాషారి సాయం కోరింది. అతనిచ్చిన విషాన్ని తీసుకొని పాలలో కలిపి భర్తకు ఇవ్వగా..  ఆయన తాగలేదు. ఆ తర్వాత ఎలా జరిగిందో తెలియదు కానీ.. విషం కలిపిన పాలతో అసియా అత్త లస్సీ చేసి 27 మంది కుటుంబ సభ్యులకు ఇచ్చింది. దాన్ని తాగిన వారంతా స్పృహ కోల్పోయి ఆసుపత్రిపాలయ్యారని.. వారిలో 17 మంది మరణించారని స్థానిక పోలీసులు తెలిపారు. ఈ ఘటనలో అసియా, లాషారిలను అరెస్టు చేసి కోర్టులో హాజరుపరిచారు. తాను భర్తను మాత్రమే చంపాలనుకున్నానని.. దురదృష్టవశాత్తూ అతని కుటుంబ సభ్యులు చనిపోయారని అసియా విలేకర్లతో చెప్పింది.
multan: ishtam laeni pelli chesarani oo nava vadhuvu attaarintlo 17 mandini bali teesukundi. bhartanu addu tolaginchukunenduku chesina visha prayogaaniki amaayakulaina athani kutumba sabhyulu bala yyaaru.  eesaanya paakisthaanlooni alipurku chendina asia bb(21)ni septembarulo aame tallidandrulu sameepa graamaaniki chendina bandhuvuku ichi pelli chesaru. asiyaku ee pelli entha maatram ishtam ledu. taanee pelli chesukonani, tanakishtamaina vaadini chesukune avakaasam ivvaalani tallidandrulanu vedukundi. vaaru vinipinchukokunda pelli chesesaru. bhartanu champenduku asia tana priyudu shahid lashari saayam korindi. atanicchina vishaanni teesukoni paalalo kalipi bhartaku ivvagaa..  aayana taagaledu. aa tarvaata ela jarigindo teliyadu cony.. visham kalipina paalatho asia atta lussi chesi 27 mandi kutumba sabhyulaku ichindi. daanni taagina vaarantaa spruha kolpoi aasupatripaalayyaarani.. vaarilo 17 mandi maraninchaarani sthaanika poliisulu telipaaru. ee ghatanalo asia, lasharilanu arestu chesi kortulo haajaruparichaaru. taanu bhartanu matrame champalanukunnanani.. duradrushtavasaattuu athani kutumba sabhyulu chanipoyarani asia vilekarlatho cheppindi.